<classify> MOSCOW,Urusi SERIKALI ya hapa imejiondoa katika mkataba wa kupinga uundaji wa makombora ya masafamarefu uliyofikiwa enzi ya vita baridi kufutia uamuzi uliochukuliwa naMarekani. Marekani ambayo kwa muda mrefu imekuwa ikiilaumu Urusi kwakukiuka mkataba huo ilitangaza kusitisha rasmi wajibu wake mwishoni mwa wiki. Akizungumza juzi mjini hapa, kiongozi wa nchi hii, RaisVladimir Putin alisema taifa hili litaanza kuunda makombora mapya na akaonya endapo Marekani itatengeneza makombora na waowatafanya hivyo. Mkataba huo uliofikiwa kati ya Marekani na muungano wa Jamhuri ya Kisovieti na kutiwa sainimwaka 1987 ulipiga marufuku mataifa yote dhidi ya matumizi ya makombora yamasafa mafupi na yale ya kadri. Washirika wetu wa Marekani wametangaza kusitishawajibu wao katika mkataba huo nasi pia tunafuata mkondo wao,alisema RaisPutin. Katibu mkuu wa muungano wa kijeshi wa mataifa ya MagharibiNato, Jens Stoltenberg alisema kwamba washirika wote Ulaya yanaunga mkono hatuaya Marekani kwa sababu Urusi imekiuka mkataba huo kwa miaka kadhaa. Alisema matakwa ya miezi sita iliyotolewa na Marekani kwaUrusi kufuata kutekeleza kikamilifu yanafaa kuzingatiwa. Rais wa Putin aidha alisema tuhuma za Nato dhidi ya taifalake ni kisingizio cha Marekani kujiondoa katika mkataba huo. Marekani inasema ina ushahidi kuwa makombora mapya yaliyoundwana nchi hii ni moja ya yaliyopigwa marufuku katika mkataba wa INF. Baadhi ya maofisa wa Marekani wanasema kuwa makombora yaaina ya 9M729 yanayotambuliwa na Nato kama SSC-8 tayari yameanza kutumika. Mwezi Disemba mwaka jana, Rais wa Marekani Donald Trump,aligusia kuwa taifa hilo huenda likajiondoa katika mkataba wa INF ikiwa Urusihaitabadili msimamo wake. Katika mkutano huo wa juzi akiwa ameandamana na mawaziri wake ulinzi na wa mambo ya nje, RaisPutin alisema wataanza kuunda silaha mpya ikiwa ni pamoja na makombora yakulipua meli na mengine yaliyo na kasi ya mara tano zaidi ya mlio wa sauti.  <topic>: KIMATAIFA 